钦定古今图书集成/明伦汇编/氏族典/第416卷 > 《廖用贤尚友录》 > 庾沙弥
## 钦定古今图书集成/明伦汇编/氏族典/第416卷 > 《廖用贤尚友录》 > 庾沙弥

按《梁书庾沙弥传》：“沙弥，颍阴人也。晋司空冰六世孙。
父佩玉，长沙内史。宋昇明中，坐沈攸之事诛。沙弥起
家临川王国左常侍，迁中军田曹行参军。嫡母刘氏
寝疾，沙弥晨昏侍侧，衣不解带。及母亡，水浆不入口
累日，终丧不解，衰绖不出庐户，昼夜号恸。族兄都官
尚书咏表言其状，高祖召见嘉之，以补歙令。还除轻”
车邵陵王参军事。复丁所生母忧。服阕，除信威刑狱
参军，出为长城令，卒。